**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «ΓΛΩΣΣΟΛΟΓΙΑ»**

**Τμήμα Φιλολογίας, Πανεπιστήμιο Κρήτης**

**Προθεσμία ηλεκτρονικής υποβολής** της αίτησης και των δικαιολογητικών **για την εισαγωγή πτυχιούχων στο Π.Μ.Σ.**: **30 Νοεμβρίου 2024**

(Έναρξη υποβολής: 1-11-2024)

Tο **Πρόγραμμα Μεταπτυχικών Σπουδών (Π.Μ.Σ.) «Γλωσσολογία»** συνδυάζει την διδασκαλία με την επιστημονική έρευνα για την άρτια εκπαίδευση των μεταπτυχιακών φοιτητριών και φοιτητών, δίνοντας έμφαση στη σύνδεση της θεωρητικής γλωσσολογίας με τις πρακτικές εφαρμογές της.

**Στόχος μας** είναι οι φοιτήτριες και οι φοιτητές του προγράμματος μας να εξοπλιστούν με στέρεες γνώσεις τόσο στα πεδία της θεωρητικής γλωσσολογίας όσο και στην υπολογιστική γλωσσολογία και στις πειραματικές μελέτες. Η **καλλιέργεια της επιστημονικής γνώσης, της αναλυτικής σκέψης και της επίλυσης προβλημάτων**, μέσω της πληθώρας των ενοτήτων, των δράσεων και των προσεγγίσεων που θεραπεύονται στο Π.Μ.Σ. «Γλωσσολογία», παρέχει στις φοιτήτριες και στους φοιτητές τα κατάλληλα εφόδια για την **αγορά εργασίας** και για το επόμενο βήμα των **διδακτορικών σπουδών**.

Οι φοιτήτριες/φοιτητές του Π.Μ.Σ. έχουν τη δυνατότητα να **συμμετέχουν σε ερευνητικά προγράμματα Θεωρητικής και Εφαρμοσμένης Γλωσσολογίας** του Τομέα Γλωσσολογίας και σε **ερευνητικές μελέτες** με στόχο την παρουσίαση τους σε διεθνώς αναγνωρισμένα συνέδρια Γλωσσολογίας και περιοδικά στο πεδίο της γλωσσολογίας και της ευρύτερης γνωστικής επιστήμης.

* Το Π.Μ.Σ. προσφέρεται **δωρεάν** και απευθύνεται σε πτυχιούχους Πανεπιστημίου ή (πρώην) Τ.Ε.Ι. της ημεδαπής ή ομοταγών ιδρυμάτων της αλλοδαπής.
* Διάρκεια σπουδών στο Π.Μ.Σ.:

**4** εξάμηνα για **σπουδές πλήρους φοίτησης**

ή **8** εξάμηνα για **σπουδές μερικής φοίτησης.**

* Η διδασκαλία των μαθημάτων του Π.Μ.Σ. δύναται να πραγματοποιείται δια ζώσης σε ποσοστό κατ’ ελάχιστο 75% ή με μέσα σύγχρονης εξ αποστάσεως εκπαίδευσης σε ποσοστό κατά μέγιστο 25%.
* Για την απόκτηση του Διπλώματος Μεταπτυχιακών Σπουδών απαιτούνται συνολικά **εκατόν**  **είκοσι (120)** Πιστωτικές Μονάδες (ECTS).

**ΕΙΣΑΓΩΓΗ ΣΤΟ Π.Μ.Σ. «Γλωσσολογία»**

Η εισαγωγή στο Π.Μ.Σ. γίνεται κατόπιν γραπτών και προφορικών (συνέντευξη) εξετάσεων.

Εισαγωγικές εξετάσεις: **Δευτέρα 20 Ιανουαρίου 2025**, ώρα 11:30.

Έναρξη φοίτησης: 10 Φεβρουαρίου 2025

**ΒΡΑΒΕΙΟ ΑΡΙΣΤΕΙΑΣ 1.000 ΕΥΡΩ - ΔΩΡΕΑ ΕΥΘΥΜΙΟΥ ΚΟΥΜΕΝΤΑΚΗ**

Στον πρωτεύσαντα ή στην πρωτεύσασα στις **εισαγωγικές εξετάσεις** του Π.Μ.Σ. (με βαθμό εισαγωγής τουλάχιστον 8.5/10) χορηγείται **βραβείο αριστείας** συνοδευόμενο από χρηματικό έπαθλο 1.000 € εκ της δωρεάς «Ευθυμίου Κουμεντάκη».

**ΔΥΝΑΤΟΤΗΤΑ ΔΙΕΚΔΙΚΗΣΗΣ ΥΠΟΤΡΟΦΙΩΝ**

Οι μεταπτυχιακοί/ές φοιτητές/ήτριες, στη διάρκεια τη φοίτησής τους στο Π.Μ.Σ., έχουν τη δυνατότητα να διεκδικήσουν με βάση την επίδοσή τους **υποτροφίες του Πανεπιστήμιου Κρήτης**.

**ΔΥΝΑΤΟΤΗΤΑ ΥΠΟΒΟΛΗΣ ΑΙΤΗΣΗΣ ΓΙΑ ΔΩΡΕΑΝ ΣΤΕΓΑΣΗ ΚΑΙ ΣΙΤΙΣΗ**

Οι μεταπτυχιακοί/ές φοιτητές/ήτριες, κατόπιν της εγγραφής τους στο Π.Μ.Σ. δικαιούνται να υποβάλουν αίτηση στο Πανεπιστήμιο Κρήτης για δωρεάν στέγαση και σίτιση εφόσον πληρούν τα σχετικά εισοδηματικά και άλλα κριτήρια.

Πληροφορίες: Ιστοσελίδα Γραφείου Φοιτητικής Μέριμνας του Πανεπιστημίου Κρήτης

[https://www.merimna.uoc.gr/index.php/el/](file:///Users/anastasianatsina/Downloads/%C2%A0https%3A/www.merimna.uoc.gr/index.php/el).

**Περισσότερες πληροφορίες**:

Για την προκήρυξηεισαγωγής πτυχιούχων και την εξεταστέα ύλη, καθώς και για τον κανονισμό του Προγράμμματος, δείτε **εδώ:** <https://www.philology.uoc.gr/spoudes/metaptixiakes-spoudes/pms-glossologia>

